ดันไทยขึ้นฮับระบบรางซีแอลเอ็มวีที
ไพรินทร์ ยันไม่ใช่รักษาการ เดินหน้า 5 โครงการลงทุนอีอีซี,นายไพรินทร์ ชูโชติถาวร รมว.คมนาคม เปิดเผยในงาน RAIL Asia Expo 2019 ที่ลานกิจกรรม สถานีรถไฟฟ้าแอร์พอร์ตเรลลิงก์ มักกะสันว่า รัฐบาลนี้ไม่ใช่รัฐบาลรักษาการ โครงการลงทุนต่างๆยังเดินหน้าต่อเนื่อง เช่น ระบบราง รัฐบาลไหนเข้ามาก็ต้องลงทุน ทั้งนี้ การลงทุนในโครงการพัฒนาระเบียงเศรษฐกิจพิเศษภาคตะวันออก (อีอีซี) ทั้ง 5 โครงการ ต้องเดินหน้าได้ตามเป้าหมายภายในรัฐบาลนี้ ไม่ว่าโครงการพัฒนาสนามบินอู่ตะเภาและเมืองการบิน โครงการศูนย์ซ่อมอากาศยานอู่ตะเภา โครงการท่าเรือแหลมฉบังเฟส 3 และโครงการท่าเรือมาบตาพุด ที่อยู่ในขั้นตอนประกวดราคาแล้ว ส่วนรถไฟความเร็วสูงเชื่อม 3 สนามบิน อยู่ระหว่างเจรจากับผู้เสนอราคาต่ำสุด คาดจะได้ข้อสรุป เม.ย.นี้,สำหรับการตั้งโรงงานผลิตประกอบรถไฟและรถไฟฟ้าในประเทศนั้น กระทรวงคมนาคม กระทรวงอุตสาหกรรม และสำนักงานคณะกรรมการส่งเสริมการลงทุน (บีโอไอ) ได้หารือร่วมกันโดยจะเริ่มปี 2563-2564 ซึ่งนอกจากจะมีการผลิต ประกอบรถไฟและรถไฟฟ้าในประเทศแล้ว อนาคตจะสามารถส่งออกรถไฟฟ้าไปยังประเทศในกลุ่มซีแอลเอ็มวี (กัมพูชา ลาว เมียนมาและเวียดนาม) ได้ คาดว่าจะจัดตั้งโรงงานผลิตรถไฟและรถไฟความเร็วสูงได้ 3 โรงงาน มียอดการผลิตรวมสูงกว่า 900 ตู้/ปี ในปี 2570 ซึ่งการตั้งโรงงานผลิต ประกอบรถไฟในไทย จะลดต้นทุนการนำเข้าจากต่างประเทศได้ 10 เท่า จากที่มีการนำเข้ากว่า 70,000 ล้านบาท หรือลดการนำเข้าให้เหลือ 6-7,000 ล้านบาท และยังลดค่าใช้จ่ายในการซ่อมบำรุงรักษาได้อีกกว่า 1,000 ล้านบาทต่อปี รวมถึงส่งเสริมให้คนไทยมีความรู้ในการผลิต เพิ่มการจ้างงานในระบบอุตสาหกรรมประกอบผลิตตัวรถได้อีกไม่น้อยกว่า 500 คน,นอกจากนี้ ยังช่วยลดการนำเข้าอะไหล่ ชิ้นส่วนอุปกรณ์รถไฟ รถไฟฟ้าได้กว่า 3,000 รายการ จากเดิมต้องนำเข้าถึง 10,000 รายการ รวมทั้งจะทำให้ไทยเป็นศูนย์กลางการผลิตรถไฟในอาเซียน เชื่อมั่นว่าถ้าเริ่มตั้งแต่ตอนนี้ ไทยจะเป็นศูนย์กลางระบบรางของกลุ่มซีแอลเอ็มวีทีแน่นอน เพราะไทยเชื่อมต่อรางกับมาเลเซียอยู่แล้ว ต่อไปจะเชื่อมกัมพูชาและกำลังจะเชื่อมหนองคายไปเวียงจันทน์ หากเชื่อมต่อไปยังเมียนมาได้ก็จะเป็นศูนย์กลางแล้ว ขณะเดียวกันก็จะเป็นศูนย์กลางซ่อมบำรุงรถไฟให้กับทั้ง 5 ประเทศด้วย.
นายไพรินทร์ ชูโชติถาวร รมว.คมนาคม เปิดเผยในงาน RAIL Asia Expo 2019 ที่ลานกิจกรรมสถานีรถไฟฟ้าแอร์พอร์ตเรลลิงก์ มักกะสันว่า รัฐบาลนี้ไม่ใช่รัฐบาลรักษาการ โครงการลงทุนต่างๆยังเดินหน้าต่อเนื่อง
โครงการลงทุนอีอีซี,ระเบียงเศรษฐกิจพิเศษภาคตะวันออก,ไพรินทร์ ชูโชติถาวร,รถไฟความเร็วสูงเชื่อม 3 สนามบิน,ตั้งโรงงานผลิตประกอบรถไฟ,รถไฟฟ้า,ส่งออกรถไฟฟ้า,ข่าวทั่วไป